मंगल भवन का काम शुरू 10 लाख में होंगे निर्माण
कांकेर| हाटकोंदल के गैंदसिंह शहादत दिवस के दौरान मुख्यमंत्री के घोषित विकास कार्यों के क्रियान्वयन में प्रशासनिक देरी को लेकर भाजपा प्रदेश कार्यसमिति के सदस्य देवेंद्र सिंह भाऊ व प्रतिनिधिमंडल ने कलेक्टर से मुलाकात की। कलेक्टर ने बताया कि भानुप्रतापपुर मंगल भवन का निर्माण शुरू हो चुका है।
गोंडवाना समाज हाटकोंदल व हल्बा समाज तरहूल के लिए 10-10 लाख रुपए की लागत से सामाजिक भवन बनना है। इसके लिए मंत्रालय व दक्षिण क्षेत्र आदिवासी विकास प्राधिकरण की ओर से स्वीकृत व अन्य घोषणाओं के प्रस्ताव शासन को भेजे गए हैं। मुख्यमंत्री ने शहादत दिवस के दौरान 20 जनवरी 2016 को सितरम में छात्रावास भवन, हाटकोंदल व तरहूल में गोंडवाना व हल्बा समाज भवन, हाटकोंदल में सीसी सड़क, स्वास्थ्य केंद्र, उप मंडी व भानुप्रतापपुर में मंगल भवन की घोषणा की थी। प्रतिनिधिमंडल ने भाजपा जिलाध्यक्ष हलधर साहू से मिलकर क्षेत्रीय विषयों पर चर्चा की। पूर्व भाजपा मंडल अध्यक्ष कार्तिक राम रावटे ने उन्हें हाटकोंदल बुलाया। इस अवसर पर जिला मंत्री सालिकराम साहू, हल्बा समाज जिलाध्यक्ष बुधियार बारला, पखांजुर ब्लाॅक अध्यक्ष लक्ष्मण सिंह खुड़श्याम, हल्बा समाज कार्यक्रम आयोजन समिति अध्यक्ष तरेंद्र भंडारी, हाटकोंदल ब्लाॅक अध्यक्ष कमल कोसमा, रामसिंह चोरका, पंचम नादे, जादूराम पिद्दा, नंदकिशोर दर्रो आदि मौजूद थे।
hin_Deva hin_Deva hin_Deva